钦定古今图书集成/理学汇编/学行典/第193卷 > 莫辕
## 钦定古今图书集成/理学汇编/学行典/第193卷 > 莫辕

按《吴江县志》：“莫辕，字巽仲，礼兄子。洪武中，父待诏狱，
当刑，辕年十一，诣理官请代。理官奇之，试笞掠，问谁
教使，辕无恐，言代父死，岂人相导乎。理官遂上言，如
其请。父乃更为辕陈非辜，竟死系辕得释。季父礼方
宠贵，用事时国法严，辕忧之，劝祖𬤊散其家财。兄轮
不从，乃谬指同姓戍洱海者为族，人皆怪之。二十九”
年，蓝党狱起，祖𬤊与礼俱死于法，家无脱者。辕竟以
前被伍符免。兄轮死，二子云霖皆在襁褓，取而育之。
又变姓名闲行，求得其祖叔骸骨归，瘗之，屡冒法禁
几死。建文元年遇赦归。卒，年七十七。门人私谥曰“贞
孝先生。”